ⴱⵉⵔⵜⵔⴰⵏⴷ ⵕⵓⵚⵍ

ⴱⵉⵔⵜⵔⴰⵏⴷ ⵕⵓⵚⵍ (1872-1970) ⵉⴳⴰ ⵢⴰⵏ ⵓⴼⵍⵙⴰⴼ ⴷ ⵓⵎⴰⵙⵙⴰⵏ ⵏ ⵜⵎⵥⵍⴰ ⴷ ⵓⵎⴰⵏⵓⵏ ⴷ ⵓⵏⵎⵣⵔⴰⵢ ⴷ ⴰⵡⴷ ⴰⵎⴰⵥⴰⵎ ⴰⵏⴰⵎⵓⵏ ⴰⵡⴱⵕⵉⵟⴰⵏ. ⵉⵍⵍⴰ ⵏⵏ ⴱⴷⴷⴰ ⵉⵙⵎ ⵏⵏⵙ ⴳ ⵢⵉⴳⵔ ⵏ ⵜⵙⵔⵜⵉⵜ ⴷ ⵉⴳⴰ ⵙⴳ ⵉⴼⵍⵙⴰⴼⵏ ⵍⵍⵉ ⵢⵓⵡⵙⵏ ⴳ ⵓⵙⵙⵔⵙⵍ ⵏ ⵜⵔⵙⴰⵍ ⵏ ⵜⴼⵍⵙⴰⴼⵜ ⵜⴰⵚⵍⴹⴰⵏⵜ ⵜⴰⵎⵜⵔⴰⵔⵜ.   

ⵉⵍⵓⵍ ⴷ ⴱⵉⵔⵜⵔⴰⵏⴷ ⴰⵕⵜⵕ ⵡⵉⵍⵢⴰⵎ ⵕⵓⵚⵍ ⴳ ⵕⴰⵢⴼⵏⵚⴽⵕⵓⴼⵜ, ⵜⵔⵉⵍⵉⵛ, ⵎⵓⵏⵎⴰⵡⵜⵛⴰⵢⵕ ⴳ ⵡⵉⵍⵣ ⴷ ⵜⴳⴰ ⵜⵡⵊⴰ ⵏⵏⵙ ⵜⴰⵍⵉⴱⵉⵕⴰⵍⵜ ⵙⴳ ⵜⴰⵕⵉⵚⵜⵓⵇⵕⴰⵜⵉⵜ ⴳ ⴱⵕⵉⵟⴰⵏⵢⴰ. ⴷ ⵜⵍⵍⴰ ⴷⴰⵔⵙ ⵓⵍⵜⵎⴰⵙ ⴷ ⴳⵯⵎⴰⵙ, ⴷ ⵜⵎⵎⵓⵜ ⴰⵙ ⵉⵏⵏⴰⵙ ⴳ 1874, ⴷ ⵜⵍⴰⵃⴳ ⴰⵙ ⵓⵍⵜⵎⴰⵙ, ⴷ ⴰⵡⴷ ⴱⴰⴱⴰⵙ ⴳ ⵓⵙⴳⴳⵯⴰⵙ ⵏ 1876. ⴷ ⵉⴳⵎⵉ ⴷⴰⵔ ⵉⴷ ⴷⴰⴷⴷⴰⵙ/ⵊⴷⴷⵉⵙ ⵍⵍⵉ ⴰⵙ ⵉⵙⵙⵍⵎⴷⵏ ⵜⵓⴳⴷⵜ ⵏ ⵡⴰⵣⴰⵍⵏ ⵏ ⵉⵎⵜⵜⴰⵖⴰⵍⵏ ⵖⴼ ⵜⵉⴷⵜ. ⵉⵖⵔⴰ ⵖⴰⵔ ⴳ ⵜⴳⵎⵎⵉ ⴳ ⵏⴳⵔ ⵉⴼⴰⵙⵙⵏ ⵏ ⵉⵙⵍⵎⴰⴷⵏ ⵉⵎⵥⵍⴰⵢⵏ.

ⴳ ⵡⴰⴳⴳⵯⴰⴹ ⵏⵏⵙ ⴰⵔ ⵉⵜⵜⴳⴰⵡⴰⵔ ⵖⴰⵙ ⴷ ⵢⵉⵖⴼ ⵏⵏⵙ, ⴰⵍⵍⵉⴳ ⴰⴽⴽⵯ ⵉⵔⴰ ⴰⴷ ⵉⵏⵖ ⵉⵎⴰⵏ  ⵏⵏⵙ ,ⵉⴽⴽⴰ ⵜ ⵉⵏⵏ ⵉⵄⵣⵣⴰ ⴷⴰⵔⵙ ⵣⵓⵏ ⴷ ⵉⵎⵔⵙⵉⵜⵏ ⵏ ⵓⵙⴳⴷ ⴷ ⵜⵓⵙⵏⴰⴽⵜ, ⴷ ⵜⴰⴷ  ⵉⴳⴳⵓⵔⴰⵏ ⵏⵜⵜⴰⵜ ⴰⴷ ⵜ ⵢⵓⴷⵊⴰⵏ ⴰⴷ ⵙⵓⵔ ⵓⵔ ⵉⵙⵡⵉⵏⴳⵉⵎ ⴳ ⵎⵏⵖⵉⵎⴰⵏ . ⴷ ⵉⵎⵍⴰ ⴰⵙ ⴳⵯⵎⴰⵙ ⴽⵔⴰ ⵏ ⵜⵡⵓⵔⵉⵡⵉⵏ ⵏ ⴰⵇⵍⵉⴷⵙ ⵍⵍⵉ ⴰⵙ ⵉⵙⵙⵏⴼⵍⵏ ⵜⵓⴷⵔⵜ ⵏⵏⵙ.

ⴷ ⴰⵡⴷ ⵙⴳ ⵓⵡⵜⴰⵢ ⵏⵏⵙ ⵏ 15 ⵏ ⵓⵙⴳⴳⵯⴰⵙ ⴰⵙ ⵜⵜ ⵢⵉⵡⵉ ⴳ ⵜⵖⵔⵉ ⵏ ⵜⴷⵓⵙⵉ ⵏ ⵜⵖⴰⵍⵜ ⵏ ⵍⵎⴰⵙⵉⵃⵉⵢⴰ .

ⴳ ⵓⵙⴳⴳⵯⴰⵙ ⵏ 1890 ⵉⴷⴷⴰ ⵙ ⵜⵖⵉⵡⴰⵏⵜ ⵏ ⵜⴰⵍⵓⵜ ⴳ ⵜⵙⴷⴰⵡⵉⵜ ⵏ ⴽⴰⵎⴱⵕⵉⴹⵊ, ⴷ ⵉⵖⵔⴰ ⴳⵉⵙ ⵜⵓⵙⵏⴰⴽⵜ ⴷ ⵜⵎⴰⵙⵙⴰⵏⵉⵏ ⵏ ⵜⵖⴰⵔⵉⵡⵜ ⴷ ⵜⴼⵍⵙⴰⴼⵜ. ⵉⵜⵜⵢⴰⵡⵙⵙⴰⵏⵏ ⴱⴰⵀⵔⴰ ⴷⵉⵏⵏ ⵕⵓⵚⵍ ⵜⵉⵣⵉ ⴰⵏⵏ. ⴷ ⵉⵙⵙⵓⴼⵖ ⴷ ⴳⵉⵙ ⴰⵙⴳⴳⵯⴰⵙ ⵏ 1893.

ⴷ ⵉⵜⵜⵢⴰⵎⴰⵥ ⴳ ⵓⵙⴳⴳⵯⴰⵙ ⵏ 1918 ⴳ ⵓⵖⵣⵓ ⵏ ⴱⵔⵉⴽⵙⵟⵓⵏ, ⵉⴽⴽⴰ ⵏⵏ ⴳⵉⵙ ⵎⴰⴷ ⵉⵜⵜⴳⴳⴰⵏ ⵚⴹⵉⵚ ⵏ ⵉⵢⵢⵉⵔⵏ. ⴰⵛⴽⵓ ⵓⵔ ⵉⵔⵉ ⵉⵎⵏⵖⵉ ⵜⵉⵣⵉ ⴰⵏⵏ ⵏ ⵢⵉⵎⵏⵖⵉ ⴰⵎⴰⴹⵍⴰⵏ ⴰⵎⵣⵡⴰⵔⵓ.

 ⵉⴳⵉⵜⵏ ⵏⵏⵙ ⴳ ⵢⵉⴳⵔ ⵏ ⵜⴼⵍⵙⴰⴼⵜ ⴷ ⵜⵓⵙⵏⴰⴽⵜ ⴷ ⵓⵙⴳⴷ 
ⴷ ⴰⵡⴷ ⵉⵙⵙⵓⴼⵖ ⴷ  ⵢⴰⵏ ⵓⴷⵍⵉⵙ ⵍⵍⵉ ⵉⴳⴰⵏ ⵙ ⵢⵉⵙⵎ ⵏ ⵜⵓⴳⴷⵓⵜ ⵜⴰⵏⴰⵎⵓⵏⵜ ⵜⴰⵍⵉⵎⴰⵏⵜ (german social democracy). ⵍⵍⵉ  ⵉⴳⴰⵏ ⵢⴰⵜ ⵜⵖⵔⵉ ⵜⴰⵙⵔⵜⴰⵏⵜ , ⴷ ⵜⴳⴰ ⵢⴰⵜ ⵜⵢⴰⴼⵓⵜ ⵍⵍⵉ ⵙ ⵔⴰⴷ ⵉⵙⵎⴷ ⵉ ⴰⵢⵍⵍⵉ ⴰⵙ ⵉⵖⴰⵎⴰⵏ ⴳ ⵜⵓⴷⵔⵜ ⵏⵏⵙ ⴳ ⵜⵥⵉⵕⵜⴰⵙⵔⵜⴰⵏⵜ ⵜⴰⵏⴰⵎⵓⵏⵜ . ⴷ ⵓⵙⴳⴳⵯⴰⵙ ⵏ 1903 ⵉⵙⵙⵓⴼⵖ ⴷ ⵢⴰⵏ ⵙⴳ ⵉⴷⵍⵉⵙⵏ ⵏⵏⵙ ⵍⵍⵉ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ ⴳ ⵜⵎⵥⵍⴰ ⵏ ⵜⵓⵙⵏⴰⴽⵜ  ⵍⵍⵉ ⵜ ⵉⴳⴰⵏ ⴷ "ⵉⵎⵏⵣⴰⵢⵏ ⵏ ⵜⵓⵙⵏⴰⴽⵜ " ⵍⵍⵉ ⴳ ⴳⵉⵙ ⵉⵡⵙ ⵉ ⵜⵎⵙⴰⵔⵜ ⵏ ⵓⵡⵏⴳⵎ ⴰⵎⵥⵍⴰⵏ .

ⴷ ⴰⵡⴷ ⴳ ⵓⵙⴳⴳⵯⴰⵙ ⵏ 1901-1902 ⵢⵓⴼⴰ ⵢⴰⵜ ⵜⵏⵏⵣⵔⵉⵜ ⵍⵍⵉ ⴱⴰⵀⵔⴰ ⵉⵜⵟⵟⴰⴼⵏ ⴰⵜⵉⴳ ⴳ ⵜⵥⵉⵕⵜ ⵏ ⵜⴳⵔⵓⵎⵎⴰⵡⵉⵏ ⵜⵉⴱⵖⵖⴰⵏⵉⵏ ⵍⵍⵉ ⵉⴳⴰⵏ ⵖⵉⵍⴰⴷ ⵙ ⵢⵉⵙⵎ "ⵜⴰⵏⵏⵣⵔⵉⵜ ⵏ ⵕⵓⵚⵍ "  

ⴳ ⵢⵉⴳⵔ ⵏ ⵜⴼⵍⵙⴰⴼⵜ ⵉⴼⴽⴰ ⴳⵉⵙ ⴽⵉⴳⴰⵏ ⵙⵍⴰⵡⴰⵏ ⴰⴽⴽⵯ "ⵜⵉⵥⵉⵕⵉ ⵏ ⵉⴳⵍⵎⴰⵏ (theory of descriptions), ⵉⵙⵙⵏⴽⴷ ⵕⵓⵚⵍ ⵜⵉⵥⵉⵕⵜ ⴰⴷ ⴳ ⵓⵎⴳⵔⴰⴷ ⵏⵏⵙ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⵍⵍⵉ ⵜ ⵉⴳⴰⵏ "ⵖⴼ ⵓⵏⴰⵎⴽ" (on denoting) ⴳ ⵓⵙⴳⴳⵯⴰⵙ ⵏ 1905.

ⴷ ⴰⵡⴷ "ⴰⵙⵉⴷⵔ ⵏⵖ ⴷ ⵜⴰⵖⴰⵡⴰⵙⵜ ⵜⴰⵎⵥⵍⴰⵏⵜ " ( logical Atomism) ,ⵜⵉⵥⵕⵉ ⴰⴷ ⵉⵙⴱⵓⵖⵍⴰ ⵜⵜ ⵕⵓⵚⵍ ⴳ ⵜⵣⵡⵉⵔⴰ ⵏ ⵜⵙⵡⴰⵜⵓⵜ ⵏ ⵙⵉⵎⵔⴰⵡ. ⵏⵜⵜⴰⵜ ⴷ ⵜⵥⵕⵉ ⵏ ⵜⵓⵙⵙⵏⴰ .

ⴷ ⵓⵍⴰ ⴰⴷⵍⵉⵙ ⵏⵏⵙ ⵍⵍⵉ ⴱⴰⵀⵔⴰ ⵉⵜⵜⵓⵙⵙⴰⵏⵏ ⴳ ⵢⵉⴳⵔ ⵏ ⵜⴼⵍⵙⴰⴼⵜ ⵍⵍⵉ ⵜ ⵉⴳⴰⵏ ⴷ ⴰⵎⵣⵔⵓⵢ ⵏ ⵜⴼⵍⵙⴰⴼⵜ ⵜⴰⴳⵔⵡⵉⵜ (A History of Western Philosophy).

ⴽⵔⴰ ⵏ ⵉⴳⵉⵜⵏ ⵏⵏⵙ ⴳ ⵓⵙⴳⴷ: 

 ⵎⴰⵅⵅ ⴰⵢⵍⵍⵉⴳ ⵓⵔ ⴳⵉⵖ ⴰⵎⴰⵙⵉⵃⵉ /ⴰⵕⵓⵎⵉ(1927).
 ⵜⵉⵖⴰⵍⵉⵏ ⵉⵏⵓ (1925).
 ⴰⵙⴳⴷ ⴷ ⵜⵎⴰⵙⵙⴰⵏⵜ (1935).
 ⴳ ⵢⵉⴳⵔ ⵏ ⵜⴼⵍⵙⴰⴼⵜ:
 ⴰⵙⴽⴰⵏ ⵉ ⵜⴼⵍⵙⴰⴼⵜ (1927)
 ⵉⵎⵏⵏⵉⵜⵏ ⵉⴼⵍⵙⴰⴼⵏ (1910).
 ⵜⵉⵏⵥⴻⵥⵜ ⵏ ⵓⵜⴰⵔⴰⵎ.
 ⵜⴰⴼⵍⵙⴰⴼⵜ ⴷ ⵓⵏⵍⵉ ⴷ ⵜⵎⴰⵙⵙⴰⵏⵜ.

 ⵜⵉⴳⵉⵔⴰ ⵏ ⵜⵓⴷⵔⵜ ⵏ ⵕⵓⵚⵍ 
ⵉⴼⵙⵔ ⵜⴰⵔⵉⴷⵉⵔⵜ ⵜⴰⵏⵉⵎⴰⵏⵜ ⴳ ⴽⵕⴰⴹ ⵉⴽⵙⴰⵢⵏ 1967-1968-1969. 

ⵉⵎⵎⵓⵜ ⵕⵓⵚⵍ  ⴳ ⵓⵙⴳⴳⵯⴰⵙ ⵏ 1970 ⴳ ⵡⴰⵢⵢⵓⵔ ⵏ ⴱⵕⴰⵢⵕ ⴳ 2 ⴳⵉⵙ ⴳ ⵓⵡⵜⴰⵢ ⵏ 97 ⵏ ⵓⵙⴳⴳⵯⴰⵙ, ⵙ ⵜⵎⵏⵜⵉⵍⵜ ⵏ ⵜⵎⴰⴹⵓⵏⵜ ⵏ ⵉⵏⴼⵍⵡⴰⵏⵥⴰ. ⵉⵎⵎⵓⵜ ⴳ ⵜⴳⵎⵎⵉ ⵏⵏⵙ ⴳ ⴱⵉⵏⵕⵀⵏ ⴳ ⵡⵉⵍⵣ.

 ⵜⵉⵎⴰⴷⴰⵢⵉⵏ  ⴷ ⵉⵙⵎⴰⵡⵏ ⵍⵍⵉ ⵢⵓⵙⵉ 
ⵙⴳ ⵎⴰⴷ ⵉⵍⵓⵍ ⴰⵔ 1908: ⵓⵏⵕⴰⴱⵍ ⴱⵉⵔⵜⵔⴰⵏⴷ ⴰⵕⵜⵕ ⵡⵉⵍⵢⴰⵎ ⵕⵓⵚⵍ.

ⵙⴳ ⴰⵙⴳⴳⵯⴰⵙ ⵏ 1908 ⴰⵔ 1931: ⵓⵏⵕⴰⴱⵍ ⴱⵉⵔⵜⵔⴰⵏⴷ ⴰⵕⵜⵕ ⵡⵉⵍⵢⴰⵎ ⵕⵓⵚⵍ, ⴼⵕⵚ (FRS).

ⵙⴳ 1931 ⴰⵔ 1949: ⵓⵏⵕⴰⴱⵍ ⵕⴰⵢⵜ ⵉⵔⵍ ⵕⵓⵚⵍ, ⴼⵕⵚ (FRS).

ⵙⴳ 1949 ⴰⵔ ⵜⵉⵣⵉ ⵍⵍⵉ ⵉⵎⵎⵓⵜ: ⵓⵏⵕⴰⴱⵍ ⵕⴰⵢⵜ ⵉⵔⵍ ⵕⵓⵚⵍ, ⴼⵕⵚ, ⵓⵎ" (FRS, OM).

ⴷ ⵢⵓⵎⵥ ⵜⴰⵙⵎⵖⵓⵔⵜ ⵏ ⵏⵓⴱⵍ ⵏ ⵜⵙⴽⵍⴰ ⴰⵙⴳⴳⵯⴰⵙ ⵏ 1950.

 ⴽⵔⴰ ⵖ ⵉⵡⵏⴳⵉⵎⵏ ⴷ ⵜⴰⵏⵏⴰⵢⵉⵏ ⵏⵏⵙ ⵍⵍⵉ ⴷ ⵉⴼⵍ 

 ⵓⵔ ⴰⴷ ⵉⵏⴽⴽⵔ ⵓⴼⴳⴰⵏ ⵉⴳⴰ ⴰⵣⵖⵡⴰⴹ, ⵎⴰⵛⵛ ⴰⵔ ⴷ ⵉⵏⴽⴽⵔ ⵉⴳ ⴰⵏⵖⴷⵉⵎ, ⵉⵎⵉⵍ ⴰⵔ ⵜ ⵉⵜⵜⴰⴷⵊⴰ ⵓⵙⵙⵍⵎⴷ ⴰⵙⴳⴷⴰⵏ ⴰⴷ ⵏⵉⵜ ⵉⴳ ⴰⵏⵖⴷⵉⵎ .
 ⵙⴳ ⴰⴷⵓⵙⴰⵏ ⴰⴷ ⵏⵙⵔⵙ ⵉⴷ ⵃⵉⵏⴰ ⵜⵉⵎⴰⵜⴰⵔⵉⵏ ⵏ ⵓⵙⵇⵙⵉ ⵖⴼ ⵜⵖⴰⵡⵙⵉⵡⵉⵏ ⵍⵍⵉ ⴷⴰⵔⵏⵏⵖ ⵉⴳⴰⵏ ⵉⵎⵣⵣⴳⵉ ⴳ ⵜⵓⴳⴷⵜ ⵏ ⵉⵙⴳⴳⵯⴰⵙⵏ ⵏ ⵖⴰⴷ ⵉⵣⵔⵉⵏ ⵓⵍⴰ ⵡⵉⵏ ⵖⵉⵍⴰ .
 ⵉⵥⴹⴰⵕ ⴰⴷ ⴳⵏ ⵡⴰⵎⵓⵏⵏ ⵉⵎⵏⵣⴰⵖ ⴷ ⴰⴷ ⵇⵇⵉⵎⵏ ⴷⴼⴼⵉⵔ,  ⵎⴰⵛⵛ ⴰⵢⵍⵍⵉ ⵉⴳⴰⵏ ⵉⵎⵉⵣⵉ ⵉⴳⴰ ⵜ ⵜⵉⵣⵉ ⵍⵍⵉ ⵜⵥⵕⵕⴰⴷ ⵜⴰⵔⵓⵙⵙⵏⴰ ⵏⵏⵙⵏ ⵜⴳⴰ ⵜⴰⴼⵓⵥⴰⵕⵜ.
 ⵓⵔ ⵉⵢⵉ ⵉⵅⵚⵚⴰ ⴰⴷ ⵢⵉ ⵜⵥⵥⵎⵓⵜ ⵙ ⵓⵔⵡⴰⵙⵙ, ⴰⴱⴰⵛ ⴰⴷ ⴳⴰⵖ ⴱⵓ ⵜⵖⴰⵔⵉⵡⵉⵏ.
 ⵜⵓⴷⵔⵜ ⵜⴳⴰ ⵢⴰⵏ ⵓⵎⵣⴳⵓⵏ ⵉⵎⵇⵇⵓⵔⵏ, ⵎⴰⴷ ⴳⵉⵙ ⵉⵅⵛⵏⵏ ⵡⵉⴷⴰ ⴼⵍⵍⴰⴽ ⵉⵙⵎⴷⵢⴰⵏ ⵎⴰⵙ ⴷ ⴰⵜⵉ ⵔⴰⵏ ⴰⴽ ⴰⴼⵓⵍⴽⵉ ,ⵜⵉⵣⵉ ⵍⵍⵉ ⵜⵜⵉⵔⵉⵏ ⵜⵉⵏⵏⵙⵏ.
 ⵔⴰ ⴷ ⴽⵓⵍⵍⵓ ⵜⵣⵣⵔⵉⴷ ⵜⵓⴷⵔⵜ ⵏⵏⴽ ⴷ ⴰⵔ ⴱⴷⴷⴰ ⵜⵜⵉⵏⵉⴷ ⵉⵙ ⴷ ⵉⵡⵏⴳⵉⵎⵏ ⵏⵏⴽ ⴰ ⴼ ⴷⴰ ⵜⴻⵜⵜⵎⵣⴰⵖⴷ. ⵉⵎⵉⵍ ⴰⵔ ⵏⵏ ⵜⴻⵜⵜⴰⴼⴰⴷ ⵉⵅⴼ ⵏⵏⴽ ⵉⵙ ⴰⵔ ⴽⴰ ⵜⴻⵜⵜⵎⵣⴰⵖⴷ ⴼ ⵉⵡⵏⴳⵉⵎⵏ ⵏⵏⵙⵏ ⵍⵍⵉ ⴰⴽ ⵏⵏ ⵍⵓⵃⵏ ⴳ ⵓⴳⴰⵢⵢⵓ ⵏⵏⴽ.
 ⵉⵥⴹⴰⵕ ⴰⴷ ⵉⴳ ⵓⵔⴷⵓ ⴰⵎⵍⵖⴰⵜ, ⵎⴰⵛⴰ ⵏⵜⵜⴰ ⴱⵄⴷⴰ ⵉⴳⴰ ⴰⵎⵥⵍⴰⵏ .
 ⴳ ⵜⴳⵉⵔⴰ ⵔⴰ ⴷ ⴰⵔⵓⵏ ⵜⵉⵙⵓⵜⵉⵏ ⴼ ⵜⵙⵓⵜⵉⵏ , ⵔⴰ ⴷ ⵣⵣⵔⵉⵏⵜ ⵙⴳ ⵜⵍⴰⵍⵉⵜ ⴰⵔ ⵜⴰⵎⵜⵜⴰⵏⵜ , ⴷ ⵓⵔ ⵔⴰ ⴷ ⴷ ⴼⵍⵏ  ⴰⵡⴷ ⵢⴰⵜ ⵉ ⵓⵎⵣⵔⵓⵢ ⵏ ⵜⵉⴼⴼⵓⴳⵏⴰ.
  ⴰⴷ ⴽ ⵓⵔ ⵜⴰⵎⵥ ⵜⵓⵙⵎⴰⵜ ⴳ ⵜⵓⵎⵔⵜ ⵏ ⵡⵉⵏⵏ ⵍⵍⵉ ⵉⴷⴷⵔⵏ ⴳ ⵜⵓⵔⵜⵉⵜ(ⵍⵊⵏⵜ) ⵏ ⵉⵎⵖⵏⴷⴼⵏ ,ⵀⴰⵜ ⴰⵎⴽⵏⵓⵏ ⴽⴰ ⴷ ⵉⵜⵜⵖⴰⵍⵏ ⵉⵙ ⴷ ⵜⵓⵎⵔⵜ ⴰⵢⴰⵏⵏ.
 ⵉⵣⵎⵔ ⵉⵙ ⴷ ⵜⵓⴷⵔⵜ ⵏ ⵓⴼⴳⴰⵏ ⵉⵙ ⴰⵙ ⵉⴼⵜⴰ ⵡⴰⵜⵉⴳ ⵏⵏⵙ. ⵃⴰⵇⵇⴰⵏ ⵓⵔ ⴰⵖ ⵉⵅⵚⵚⴰ ⴰⴷ ⵏⴱⵀⴹ ⴳ ⵎⴰⵢⴰⴷ . ⵉⵖ ⵢⴰⴷⵍⵍⵉ ⴷ ⵏⴽⴽⵔⵏ ⵜⴰⵔⵡⴰ ⵏⵏⵖ ⴳ ⵉⵙⴳⴳⵯⴰⵙⵏ ⵏⵏⵙⵏ ⵉⵎⵣⵡⵓⵔⴰ, ⴷ ⵜⵙⵙⵓⵙⵎ ⵜⵏ ⵜⴽⵕⴹⵉ ⵎⴰⵙ ⵜⴳⴰ ⴰⵏⵥⴰ ⴼ ⵜⵎⴰⴳⴰⵔⵜ.
 ⵥⵕ ⵓⴳⴳⴰⵔ 

 ⵜⴰⴼⵍⵙⴰⴼⵜ
 ⴰⵙⴳⴷ
 ⴱⵕⵉⵟⴰⵏⵢⴰ
 ⵜⴰⵙⵎⵖⵓⵔⵜ ⵏ ⵏⵓⴱⵍ
 ⴳⴰⵙⵜⵓⵏ ⴱⴰⵛⵍⴰⵕ
 ⵜⴰⴼⵍⵙⴰⴼⵜ ⵜⴰⵚⵍⴹⴰⵏⵜ

 ⵉⵙⴰⵖⵓⵍⵏ